cyanic-selkie/wikianc huggingface dataset:
রামচন্দ্র চট্টোপাধ্যায়
পেশাদারী ব্যোমযান ভ্রমণ
এতদিন ধরে যে ব্যোমযান ভ্রমণ বা বেলুনে চড়ে আকাশে উড্ডয়নকে তিনি উত্তেজনাপূর্ণ এক রোমাঞ্চকর অভিজ্ঞতার অংশ হিসাবে নিজের জীবনের সাথে জড়িয়ে নিয়েছিলেন সেই ব্যোমযান ভ্রমণকেই শীঘ্রই তিনি এক পেশাদারীত্বের মোড়কে মুড়ে নিজের পেশা হিসাবে নিয়ে নিলেন এবং চ্যাটারজী'স বেলুনিং কোম্পানির প্রতিষ্ঠা করলেন। এবং ভারতের যে যে স্থানে বেলুন ওড়ানোর জন্য গ্যাস প্রাপ্তির সুবিধা ছিল, সেই সকল স্থানগুলিতে তিনি তার প্রদর্শনী করবেন বলে আশা পোষণ করতেন । তাই তিনি এলাহাবাদ, লাহোর, লখনউ, ঢাকা, কাশ্মীর ভ্রমণের জন্যও মনস্থ করেছিলেন।
দ্বিতীয় একক উড্ডয়ন
রামচন্দ্র চট্টোপাধ্যায়ের জীবনের দ্বিতীয় একক উড্ডয়নের ঘটনা ঘটেছিল ১৮৮৯ সালের ২৭ শে জুন, এলাহাবাদের খুশরোবাগ নামক স্থানে দশ হাজার মানুষের সামনে। দ্বিতীয়বারেও তার এই উড্ডয়নের ক্ষেত্রে বাঁধা এসেছিল। যে বেলুনে চড়ে এই দ্বিতীয় প্রদর্শনী করবেন বলে স্থির হয়েছিল , সেই বেলুনে অপর্যাপ্ত গ্যাস অথবা ত্রুটিপূর্ণ গ্যাসের কারণে তা উড়তে পারেনি। কিন্তু এমতাবস্থায় উপস্থিত দর্শককুলকে নিরাশ না করার অভিপ্রায়ে তিনি বেলুনের সাথে সংলগ্ন ঝুড়িটিকে অপসারিত করে ইস্পাতের হুফটিকে ধরে শূন্যে বিচরণ করেন। যদিও এই অবস্থায় শূন্যভ্রমণ খুবই ঝুঁকিপূর্ণ এক সাহসী কাজ, কিন্তু তিনি তার সাহসিকতার সাহায্যে এই অবিশ্বাস্য কাজটিকে বাস্তবে রূপায়িত করেন এবং নিরাপদে স্থলে অবতরণ করেন।
প্যারাশূটের সাহায্যে প্রথম অবতরণ
বেলুনের সাহায্যে শূন্যভ্রমণের পর তার দ্বিতীয় রোমাঞ্চকর প্রদর্শনী ঘটে ১৮৯০ এর ২২শে মার্চ বিকাল ৫:৩০ ঘটিকায় যখন তিনি কলকাতার মিন্টো পার্কের কাছেই অবস্থিত টিভোলি গার্ডেনসের ৩,৫০০ ফুট উচ্চতা থেকে মহামহিম দ্য আম্বান, চৈনিক রাষ্ট্রদূত, পারসিভাল স্পেন্সার, অবনীন্দ্রনাথ ঠাকুর ও যোগীন্দ্রনাথ সরকারের উপস্থিতিতে প্যারাশূটের সাহায্যে প্রথম অবতরণ করেন। প্যারাশূটের সাহায্যে সাফল্যের সাথে অবতরণের জন্য ওনাকে সংবর্ধনা দেওয়া হয়েছিল।
ভারত ভ্রমণ
এরপর তিনি তার পূর্বতন বেলুনটির নাম দ্য সিটি অফ ক্যালকাটা থেকে পরিবর্তিত করে দ্য স্টার অফ ইন্ডিয়া রাখেন। তিনি কলকাতা এবং এলাহাবাদের মধ্যে তার প্রদর্শনী সীমাবদ্ধ না রেখে দিল্লীতে ১৮৯০ সালের নভেম্বর মাসে তিস হাজারি নামক স্থান থেকে বেলুনের সাহায্যে আরোহণ এবং প্যারাশূটের সাহায্যে অবতরণ করেন। ফলস্বরূপ নবাব জালাল-উদ-দৌলাহ মুহাম্মদ মুমতিয়াজ আলি খানের কাছ থেকে পুরস্কার পান এবং তার এই কৃতিত্বের পুনরাবৃত্তি ঘটে ১৮৯১ সালের ৮ই মার্চ লাহোরে এবং পরে রাওয়ালপিন্ডিতে। এরপর ইন্দোরের মহারাজার অনুরোধে তৎকালীন ভাইসরয়ের উপস্থিতিতে তিনি তার ব্যোমযানের সাহায্যে আরোহণ ও প্যারাশূটের সাহায্যে অবতরণের চমকপ্রদ কৌশল দেখান এবং তা জারি থাকে ১৮৯২ এর ফেব্রুয়ারিতে আগ্রা এবং এপ্রিলে বারাণসীতে প্রদর্শনী পর্যন্ত।
প্রাণনাশক দুর্ঘটনা
এই রোমাঞ্চপ্রিয় মানুষটির মৃত্যুর ঘটনা খুবই করুণ। তিনি যখন শূন্যে তার প্রিয় বেলুনে করে উড্ডয়নরত ছিলেন তখন একটি পাহাড়ের সাথে তার বেলুনটির ধাক্কা লাগে এবং তিনি গুরুতর আহত হন। এরপর তাকে কলকাতায় আনা হলেও শেষরক্ষা হয়নি। অবশেষে ১৮৯২ সালের ৯ই অগাস্ট গোপাল চন্দ্র মুখারজির বাগান বাড়িতে শেষ নিঃশ্বাস ত্যাগ করেন।
পরবর্তী প্রজন্মের উপর তাঁর প্রভাব
রামচন্দ্র চট্টোপাধ্যায়ের এই সাহসী কার্যকলাপ প্রবোধ চন্দ্র লাহাকে এই রোমাঞ্চকর খেলার দিকে চালিত হতে উদ্বুদ্ধ করে। তিনি ১৮৯০সালের ১৫ই ফেব্রুয়ারি স্পেন্সারকে সাথে নিয়ে 'দ্য সিটি অফ ইয়র্ক' নামক বেলুনে চড়ে কলকাতা থেকে আকাশে আরোহণ করেন। এরপর তিনি ৮ই মার্চ স্পেন্সারের থেকে ক্রীত 'দ্য ভাইসরয় অফ ইন্ডিয়া' নামক বেলুনে চড়ে একক উড্ডিয়ন করেন এবং ১৮৯২ এর মার্চ মাসে কানপুর থেকে সাফল্যের সাথে তার পরবর্তী প্রচেষ্টা সম্পাদন করেন। তৃতীয় ব্যোমযান আরোহী হলেন বিখ্যাত ব্যারিস্টার এবং মেট্রোপলিটন কলেজের অধ্যাপক যোগেশ চন্দ্র চৌধুরী। প্রসঙ্গত উল্লেখ্য তিনি সুরেন্দ্রনাথ ব্যানারজীর জামাতা ছিলেন। তবে তিনি শুধুমাত্র রোমাঞ্চের জন্য নয়, বৈজ্ঞানিক কাজের উদ্দেশে শূন্যে আরোহণ করেছিলেন। দীর্ঘদিন কলকাতায় বসবাসকারী মেজর হ্যারি হবস নাম্নী এক ব্যক্তি তার স্মৃতিকথায় উল্লেখ করেছিলেন যে রামচন্দ্র চট্টোপাধ্যায়ের কন্যা তারই মত সাহসিনী ছিলেন যিনি বহুবার ব্যোমযানে আরোহণ করে শূন্যে বহু দূরত্ব অতিক্রম করেছিলেন।
সাদাত খান
সাদাত খান (২২ ফেব্রুয়ারি ১৮২২―১ অক্টোবর, ১৮৭৪) ১৮৫৭ সালের মহাবিদ্রোহের অন্যতম নেতা ও শহীদ।
প্রারম্ভিক জীবন
সাদাত খানের পূর্বপুরুষেরা মধ্যপ্রদেশের অধিবাসী ছিলেন। সকলেই হোলকার রাজাদের সামরিক বাহিনীতে কাজ করতেন। সাদাত খান নিজেও ছিলেন হোলকারের ইন্দোর আর্মির অশ্বারোহী ডিভিসনের অফিসার।
বিদ্রোহে যোগদান
১৮৫৭ সালের ১ জুলাই ৩৫ বছর বয়েসে চাকরি ছেড়ে নিজস্ব বাহিনী ও হিন্দু-মুসলিম নির্বিশেষ অনুগামী নিয়ে বিদ্রোহে যোগ দেন সাদাত। তার অনুগামীদের মধ্যে তার নিজের ভাই সর্দার খান ছাড়াও ছিলেন ভগীরথ শিলাওয়াত, বংশ গোপাল, দুর্গা প্রসাদ, দেবী সিং প্রমুখ। কর্নেল ট্রাভার্সকে মাত্র তিন ঘণ্টার যুদ্ধে পরাজিত করে ইন্দোরের ব্রিটিশ রাজভবন দখল করেন, ব্রিটিশ রাজপুরুষেরা পেছনের দরজা দিয়ে পালাতে সক্ষম হয়। নিজেকে এরপর ইন্দোরের রাজা বলে ঘোষণা করেন তিনি। সমরকুশলী সেনাপতি হওয়ার কারণে একাধিক যুদ্ধে তার রণনীতিতে ব্রিটিশ বাহিনী অপদস্থ হয়েছে। গোয়ালিয়র, সহজপুর, রাজগড়, গুনা, শিভপুরার ইংরেজকুঠিগুলি সাদাত খানের আক্রমণে ধ্বংস হলে ১৮৫৭ এর ১০ অক্টোবর জেনারেল গ্রেথেড বিপুল বাহিনী নিয়ে সাদাতের মোকাবিলা করেন। আগ্রা র কাছে এই যুদ্ধে সাদাত খান প্রথম পরাজিত হন ও পলায়নে সক্ষম হন। তার সৈন্যদের অনেকেই ধরা পড়ে, তাদের ফাঁসি হয়। ভারতীয় ইতিহাসের কালপঞ্জি গ্রন্থে কার্ল মার্ক্স এই যুদ্ধের কথা লিখেছেন।
পলাতক জীবন
পলাতক অবস্থায় তিনি বিভিন্ন সময় নিজস্ব বাহিনী নিয়ে ঝটিকা আক্রমণ করেছেন ইংরেজের ওপর। ১৭ বছর ধরে পুলিশ তাকে ধরতে পারেনি। তার মাথার দাম ঘোষিত হয় তৎকালীন আমলে ৫০০০ টাকা। মহাবিদ্রোহ দমিত হলেও আলেয়ার, সালেম্বুর, উজ্জয়িনী, বংশওয়াড়ায় বিভিন্ন জায়গায় ইংরেজের চোখে ধুলো দিয়ে পালিয়েছেন এই বিদ্রোহী।
ফাঁসি
বংশওয়াড়ার জংগলে তাকে ১৮৭৪ সালের জানুয়ারিতে গ্রেপ্তার করা হয় ও বিচারে মৃত্যুদন্ড হয়। ইন্দোরের যে রেসিডেন্সি দখল করে বিদ্রোহের সূচনা করেছিলেন তার সামনের গাছেই সাদাত খানের ফাঁসি হয় ১ অক্টোবর ১৮৭৪। তার ভাই সর্দার খানেরও ফাঁসি হয়েছিল। তাকে যেখানে ফাঁসি দেওয়া হয় সেইস্থানে একটি স্মারকস্তম্ভ বর্তমান।
শাপুর জাদরান
শাপুর জাদরান (জন্ম: ৭ মার্চ ১৯৮৫) হলেন একজন আফগান ক্রিকেটার। জাদরান বাহাতি ব্যাটসম্যান এবং বাহাতি ফাস্ট মিডিয়াম বোলার। জাদরান বর্তমানে আফগানিস্তান জাতীয় ক্রিকেট দলের হয়ে আন্তর্জাতিক ক্রিকেট খেলছেন।
খেলোয়াড়ী জীবন
২০০৯ সালে জাদরানের জিম্বাবুয়ে জাতীয় ক্রিকেট দলের বিরুদ্ধে প্রথম শ্রেণীর ক্রিকেটে অভিষেক হয়। এখনও পর্যন্ত তিনি আফগানিস্তানের হয়ে ৪টি প্রথম শ্রেণীর ম্যাচ খেলেছেন।
২০০৯ সালে নেদারল্যান্ডে আফগানিস্তানের সফর চলাকালে নেদারল্যান্ড বিরুদ্ধে তার একদিনের আন্তর্জাতিক অভিষেক হয়। উক্ত খেলায় তিনি ১০ ওভার বল করে ২৪ রান দিয়ে ৪ উইকেট লাভ করেন। ভাল খেলা সত্ত্বেও, আফগানিস্তান ৮ রানের ব্যাবধানে ম্যাচ হেরে যায়।
বাংলাদেশ প্রিমিয়ার লীগ
শাপুর জাদরান ২০১৩ সালের বাংলাদেশ প্রিমিয়ার লীগ ক্রিকেট টুর্ণামেন্টে খুলনা রয়েল বেঙ্গলস দলের হয়ে খেলেন। যদিও তার দল ফাইনাল পৌঁছাতে পারিনি এবং গ্রুপের নিচে থেকে খেলা শেষ করে কিন্তু শাপুর জাদরান অসাধারণ নৈপূণ্য প্রদর্শন করেন। তিনি তার দলের সবচেয়ে কার্যকর বোলার ছিলেন। তিনি গ্রুপ পর্যায়ের ৮টি ম্যাচ খেলে ১০ উইকেট লাভ করেন যাতে ইকোনমি ছিল ৬.২৫।
সাঙ্গোয়ান
সাঙ্গোয়ান (Sangoan) প্রত্নতাত্ত্বিক শিল্প হচ্ছে প্রত্নতাত্ত্বিকদের দেয়া একটি প্রাচীন প্রস্তরযুগীয় সরঞ্জাম নির্মাণ-শৈলীর নাম যা আরও পূর্বের অ্যাকিউলীয় ধাচের শৈলী থেকে বিকশিথয়ে থাকতে পারে। অ্যাকিউলীয় প্রস্তর সরঞ্জামগুলির পাশাপাশি সাঙ্গোয়ানরা হাড় এবং হরিণের শিং এরও ব্যবহার করত। সাঙ্গোয়ান সরঞ্জামগুলো বিশেষত খনন করার জন্য ব্যবহৃত হত।
সাঙ্গোয়ান যুগ ছিল ইউরোপের মৌস্টারীয় সংস্কৃতির সাথে বিস্তৃতভাবে সাদৃশ্যপূর্ণ এবং এটি আজ থেকে প্রায় ১৩০,০০০ থেকে ১০,০০০ পূর্ব পর্যন্ত বর্তমান ছিল।
মুহাম্মদ ইকবাল (মল্লক্রীড়াবিদ)
মুহাম্মদ ইকবাল (জন্ম ১২ জুলাই ১৯২৭, মৃত্যুর তারিখ অজানা) ছিলেন একজন পাকিস্তানি হাতুড়ি নিক্ষেপকারী, যিনি ১৯৫২ সালের গ্রীষ্মকালীন অলিম্পিকে, ১৯৫৬ সালের গ্রীষ্মকালীন অলিম্পিকে এবং ১৯৬০ সালের গ্রীষ্মকালীন অলিম্পিকে প্রতিদ্বন্দ্বিতা করেছিলেন।
বারকোটা রেলওয়ে স্টেশন
বারকোটা রেলওয়ে স্টেশন বাংলাদেশের সিলেট বিভাগের হবিগঞ্জ জেলার চুনারুঘাট উপজেলায় অবস্থিত একটি রেলওয়ে স্টেশন। ২০০৩ সাল থেকে স্টেশনটি বন্ধ রয়েছে শায়েস্তাগঞ্জ থেকে বাল্লা স্টেশন পর্যন্ত ট্রেন চলাচল বন্ধ থাকার কারণে।
ইতিহাস
বারকোটা রেলওয়ে স্টেশন হচ্ছে বাংলাদেশের একটি রেলওয়ে স্টেশন যা হবিগঞ্জ জেলার চুনারুঘাট উপজেলায় অবস্থিত। ব্রিটিশ আমলে আসাম বেঙ্গল রেলওয়ে সেকশনের সিলেট বিভাগে পাঁচটি জংশন ছিল, তার মধ্যে শায়েস্তাগঞ্জ রেলওয়ে জংশন অন্যতম। ১৯০৩ সালে এটি চালু হয়। পরবর্তীতে ১৯২৮-১৯২৯ সালে হবিগঞ্জ বাজার–শায়েস্তাগঞ্জ–বাল্লা রেলপথ চালু হলে স্টেশনটি জংশন স্টেশনে রুপান্তরিত হয়। আসাম বেঙ্গল রেলওয়ে কর্তৃক ১৯২৯ সালে শায়েস্তাগঞ্জ থেকে বাল্লা পর্যন্ত রেলপথ তৈরি করা হয়। এসময় এই লাইনের স্টেশন  হিসেবে বারকোটা রেলওয়ে স্টেশন তৈরি করা হয়।
রেলপথ
হবিগঞ্জ বাজার–শায়েস্তাগঞ্জ–বাল্লা রেলপথটি ১৯২৮ সালে তৎকালীন ব্রিটিশ সরকার আসাম বেঙ্গল রেলওয়ে কর্তৃক হবিগঞ্জ জেলা সদর শহর থেকে শায়েস্তাগঞ্জ জংশন হয়ে বাল্লা সীমান্ত পর্যন্ত প্রায় ৪৫ অথবা ৫২ কিলোমিটার দীর্ঘ রেলপথ চালু করে। এর মধ্যে ১৯২৮ সালে শায়েস্তাগঞ্জ–হবিগঞ্জ (১৫ অথবা ১৬ কিমি ) এবং ১৯২৯ সালে শায়েস্তাগঞ্জ–বাল্লা (৩০ অথবা ৩৬ কিমি ) রেলপথ উদ্বোধন করা হয়। শায়েস্তাগঞ্জ-হবিগঞ্জ লাইনের সর্বশেষ স্টেশন হিসেবে হবিগঞ্জ বাজার রেলওয়ে স্টেশন তৈরি করা হয় এবং শায়েস্তাগঞ্জ-বাল্লা লাইনের সর্বশেষ স্টেশন হিসেবে বাল্লা রেলওয়ে স্টেশন তৈরি করা হয়।
সে সময় হবিগঞ্জের চুনারঘাট উপজেলার ১৩টি বাগানের চা পাতা রপ্তানি ও বাগানের রেশনসহ আনুষঙ্গিক জিনিসপত্র আমদানী করার একমাত্র মাধ্যম ছিল এ রেলপথ। শায়েস্তাগঞ্জ–হবিগঞ্জ রেলপথে মোট ৪টি স্টেশন রয়েছে (শায়েস্তাগঞ্জ জংশন বাদে), যথা: হবিগঞ্জ বাজার, হবিগঞ্জ কোর্ট, ধুলিয়াখাল এবং পাইকপাড়া। শায়েস্তাগঞ্জ–বাল্লা রেলপথে মোট ৭টি স্টেশন রয়েছে (শায়েস্তাগঞ্জ জংশন বাদে), যথা: বারকোটা, শাকির মোহাম্মদ, সুতাং বাজার, চুনারুঘাট, আমু রোড, আসামপারা এবং বাল্লা।
বাংলাদেশ স্বাধীনতার পরবর্তীতে এরশাদ সরকারের প্রথম দিকে হবিগঞ্জ–শায়েস্তাগঞ্জ–বাল্লা রেলপথটি সর্বপ্রথম বন্ধ হয়, তবে পরে আবার চালু হয়। এরপর ১৯৯১ ও ১৯৯৬ সালে অনুরূপ বন্ধ হয় এবং ২০০০ সালে রেলপথটি উন্নত সংস্কার করে ট্রেন চলাচল চালু হয়েও সর্বশেষ ২০০৩ সালে এ লাইনে ট্রেন চলাচল বন্ধ হয়ে যায়। বিএনপি-জামায়াত জোট সরকারের আমলের অঘোষিতভাবে বন্ধ হওয়ার পর থেকেই একটি প্রভাবশালী মহল রেলের বিশাল সম্পদের দিকে নজর দেয়। ২০০৫ সালের দিকে সড়ক করার অজুহাতে হবিগঞ্জ বাজার থেকে শায়েস্তাগঞ্জ রেলওয়ে জংশন পর্যন্ত প্রায় ১৫ কিলোমিটার রেলপথ তুলে ফেলা হয়। পরে আবার শায়েস্তাগঞ্জ থেকে হবিগঞ্জ পর্যন্ত রেল লাইনটি উঠিয়ে বাইপাস সড়ক নির্মাণ করা হয়। আগে এ লাইনে নিয়মিত ট্রেন চলাচল করতো।
রেল ব্যবস্থা
হবিগঞ্জ বাজার–শায়েস্তাগঞ্জ–বাল্লা রেলপথ টি মূলত শায়েস্তাগঞ্জ রেলওয়ে জংশন স্টেশন হয়ে আখাউড়া-কুলাউড়া-ছাতক রেলপথের অন্তর্ভুক্ত। শায়েস্তাগঞ্জ–বাল্লা রেলপথ সেকশনে বারকোটা একটি রেলওয়ে স্টেশন। এই স্টেশন থেকে দুই টি দিকে রেলপথ গেছে, যথা: দক্ষিণ-পূর্বে শায়েস্তাগঞ্জ–বাল্লা রেলপথ, এবং উত্তর-পশ্চিমে বাল্লা–শায়েস্তাগঞ্জ রেলপথ, (বাল্লা থেকে শায়েস্তাগঞ্জ জংশন হয়ে) পশ্চিম-উত্তরে শায়েস্তাগঞ্জ–হবিগঞ্জ বাজার রেলপথ।
পরিষেবা
হবিগঞ্জ বাজার রেলওয়ে স্টেশন দিয়ে ২০০৩ সাল পর্যন্ত, হবিগঞ্জ বাজার থেকে বল্লা রেলওয়ে স্টেশন পর্যন্ত লোকাল ট্রেন চলাচল করতো। যা বর্তমানে বন্ধ হয়ে গেছে। এখানে উল্লেখ্য যে, ২০০৩ সাল থেকে পূর্ববর্তী বিগত বছর গুলোতে হবিগঞ্জ–শায়েস্তাগঞ্জ–বাল্লা রেলপথে লোকাল ট্রেন চলাচল করতো, ২০০৩ সালে অঘোষিত ভাবে হবিগঞ্জ–শায়েস্তাগঞ্জ–বাল্লা রেলপথে ট্রেন চলাচল বন্ধ করে দেওয়ায় সেই লোকাল ট্রেন এখন সিলেট-আখাউড়া রুটে চলে।
বাসুদেব ইউনিয়ন
বাসুদেব ইউনিয়ন বাংলাদেশের ব্রাহ্মণবাড়িয়া জেলার অন্তর্গত ব্রাহ্মণবাড়িয়া সদর উপজেলার একটি ইউনিয়ন।
আয়তন
বাসুদেব ইউনিয়নের আয়তন ৬,৪৪১ একর (২৬.০৭ বর্গ কিলোমিটার)।
জনসংখ্যার উপাত্ত
২০১১ সালের আদমশুমারি অনুযায়ী বাসুদেব ইউনিয়নের মোট জনসংখ্যা ৩৫,৮৭৩ জন। এর মধ্যে পুরুষ ১৭,০৫০ জন এবং মহিলা ১৮,৮২৩ জন। মোট পরিবার ৬,৫১৩টি। জনসংখ্যার ঘনত্ব প্রতি বর্গ কিলোমিটারে প্রায় ১,৩৭৬ জন।
ইতিহাস
ক) নাম – বাসুদেব ইউনিয়ন পরিষদ।
খ) আয়তন – ১০.১০ (বর্গ কিঃ মিঃ)
গ) লোকসংখ্যা – ৩৫,৮৭৩ জন (প্রায়) (২০১১ সালের আদম শুমারি অনুযায়ী)
ঘ) গ্রামের সংখ্যা – ১৬ টি।
ঙ) মৌজার সংখ্যা – ১৬ টি।
চ) হাট/বাজার সংখ্যা -২ টি।
জ) শিক্ষার হার – ৭৫%। (২০০১ এর শিক্ষা জরীপ অনুযায়ী)
সরকারী প্রাথমিক বিদ্যালয়- ১২টি,
বে-সরকারী রেজিঃ প্রাঃ বিদ্যালয়- ০৩ টি,
কিন্ডার গার্টেন- ১০টি
উচ্চ মাধ্যমিক বিদ্যালয়ঃ ৩টি,
নিম্ন মাধ্যমিক বিদ্যালয়ঃ ১টি,
দাখিল মাদ্রাসা- ১টি।
আলিম মাদ্রাসা- ১টি।
ঝ) দায়িত্বরত চেয়ারম্যান –জনাব মোহাম্মদ ইশতিয়াক সিয়াম।
ঞ) গুরুত্বর্পূণ ধর্মীয় স্থান- ৩ টি।
ট) ঐতিহাসিক/পর্যটন স্থান – তিতাস ঘাট,পাঁচ গম্বুজ জামে মসজিদ।
ঠ) মসজিদ-৫৫টি।
ড) কবরস্থান-২০টি।
ঢ) শশ্মানঘাট-০৪টি।
ত) আশ্রম –নাই।
থ) ঈদগাহ ময়দান-০৭টি।
দ) ক্রীড়া সংগঠন-১৫টি।
ধ)সাংস্ককৃতিক সংগঠন-নাই।
ন) পেশাজীবি-০৬টি।
প) ইউপি ভবন স্থাপন কাল – ২২/০৬/১৯৬৮ইং।
ফ)  কাউস্নিলর ভবন স্থাপন কাল- ১৮/০৯/১৯৬৩ইং
অবস্থান ও সীমানা
ব্রাহ্মণবাড়িয়া সদর উপজেলার দক্ষিণ-পূর্বাংশে বাসুদেব ইউনিয়নের অবস্থান। এ ইউনিয়নের উত্তরে মাছিহাতা ইউনিয়ন; পশ্চিমে সুলতানপুর ইউনিয়ন, তিতাস নদী ও কসবা উপজেলার মূলগ্রাম ইউনিয়ন; দক্ষিণে তিতাস নদী, আখাউড়া উপজেলার ধরখাড় ইউনিয়ন ও মোগড়া ইউনিয়ন এবং পূর্বে আখাউড়া উপজেলার আখাউড়া দক্ষিণ ইউনিয়ন, আখাউড়া পৌরসভা ও আখাউড়া উত্তর ইউনিয়ন অবস্থিত।
প্রশাসনিক কাঠামো
বাসুদেব ইউনিয়ন ব্রাহ্মণবাড়িয়া সদর উপজেলার আওতাধীন ১২নং ইউনিয়ন পরিষদ। এ ইউনিয়নের প্রশাসনিক কার্যক্রম ব্রাহ্মণবাড়িয়া সদর থানার আওতাধীন। এটি জাতীয় সংসদের ২৪৫নং নির্বাচনী এলাকা ব্রাহ্মণবাড়িয়া-৩ এর অংশ।
ওয়ার্ড ভিত্তিক গ্রাম সমূহ:
১.বাসুদেব
২.ঘাটিয়ারা
৩.বরিশল
৪.বৈষ্টবপুর
৫.শ্যামনগর
৭.কোড়াবাড়ী
৮.চান্দি
৯.পাইকপাড়া
১০.ভাতশালা
১১.দতাইসার
১২.জারুইলতুলা
১৩.দুবলা
১৪.উজানিসার
১৫.আহরন্দ
১৬.গদারচর
শিক্ষা ব্যবস্থা
২০১১ সালের আদমশুমারি অনুযায়ী বাসুদেব ইউনিয়নের সাক্ষরতার হার ৪৯.৪%।
খাল ও নদী
তিতাস
দর্শনীয় স্থান
কোড়াবাড়ি মেহের আলী শাহ এর মাজার
উল্লেখযোগ্য ব্যক্তিত্ব
জনাব মরহুম আফু মিয়া ( সাবেক চেয়ারম্যান) বাসুদেব। জনাব মরহুম আব্দুল জলিল ( সাবেক ভাইস চেয়ারম্যান) কোড্ডা।
মাছিহাতা ইউনিয়ন
মাছিহাতা বাংলাদেশের ব্রাহ্মণবাড়িয়া জেলার অন্তর্গত ব্রাহ্মণবাড়িয়া সদর উপজেলার একটি ইউনিয়ন।
নামকরণ
১৩নং মাছিহাতা ইউনিয়ন মাছিহাতা গ্রামের নামানুসারে নামকরণ করা হয়।
আয়তন
মাছিহাতা ইউনিয়নের আয়তন ৭,৮৯৯ একর (৩১.৯৭ বর্গ কিলোমিটার)।
জনসংখ্যার উপাত্ত
২০১১ সালের আদমশুমারি অনুযায়ী মাছিহাতা ইউনিয়নের মোট জনসংখ্যা ৪০,৫০৯ জন। এর মধ্যে পুরুষ ১৯,২২৪ জন এবং মহিলা ২১,২৮৫ জন। মোট পরিবার ৭,৫৬৮টি। জনসংখ্যার ঘনত্ব প্রতি বর্গ কিলোমিটারে প্রায় ১,২৬৭ জন।
অবস্থান ও সীমানা
ব্রাহ্মণবাড়িয়া সদর উপজেলার দক্ষিণাংশে মাছিহাতা ইউনিয়নের অবস্থান। এ ইউনিয়নের দক্ষিণে বাসুদেব ইউনিয়ন ও সুলতানপুর ইউনিয়ন, পশ্চিমে সুলতানপুর ইউনিয়ন ও রামরাইল ইউনিয়ন, উত্তর-পশ্চিমে ব্রাহ্মণবাড়িয়া পৌরসভা, উত্তরে সুহিলপুর ইউনিয়ন ও বিজয়নগর উপজেলার পত্তন ইউনিয়ন এবং পূর্বে বিজয়নগর উপজেলার সিংগারবিল ইউনিয়ন ও আখাউড়া উপজেলার আখাউড়া উত্তর ইউনিয়ন অবস্থিত।
প্রশাসনিক কাঠামো
মাছিহাতা ইউনিয়ন ব্রাহ্মণবাড়িয়া সদর উপজেলার আওতাধীন ১৩নং ইউনিয়ন পরিষদ। এ ইউনিয়নের প্রশাসনিক কার্যক্রম ব্রাহ্মণবাড়িয়া সদর থানার আওতাধীন। এটি জাতীয় সংসদের ২৪৫নং নির্বাচনী এলাকা ব্রাহ্মণবাড়িয়া-৩ এর অংশ।
শিক্ষা ব্যবস্থা
২০১১ সালের আদমশুমারি অনুযায়ী মাছিহাতা ইউনিয়নের সাক্ষরতার হার ৬১.১%।
যোগাযোগ ব্যবস্থা
ব্রাহ্মণবাড়িয়া জেলা সদর থেকে যোগাযোগ মাধ্যম – সিএনজি/ট্রেইন/অটোরিকশা।
হাট-বাজার
হাট-বাজার সংখ্যা - ৪ টি।
নবতেজ হুন্দাল
নবতেজ হুন্দাল একজন ভারতীয় চলচ্চিত্র ও টেলিভিশন অভিনেতা ছিলেন।
জীবনী
নবতেজ হুন্দাল হিন্দি ও পাঞ্জাবি চলচ্চিত্র ও টেলিভিশন ধারাবাহিকে কাজ করেছেন। তিনি ন্যাশনাল স্কুল অব ড্রামা থেকে স্নাতক হয়েছিলেন। তার কন্যা অবন্তিকা হুন্দাল টেলিভিশন ও চলচ্চিত্রে অভিনয় করে থাকেন। তিনি উরি: দ্য সার্জিক্যাল স্ট্রাইক চলচ্চিত্রে স্বরাষ্ট্রমন্ত্রীর চরিত্রে অভিনয় করেছিলেন। চলচ্চিত্রটি ছিল তার অভিনীত সর্বশেষ চলচ্চিত্র। এছাড়াও, তিনি খলনায়ক ও তেরে মেরে সাপনে র মত চলচ্চিত্রে অভিনয় করেছেন।
চলচ্চিত্রে অভিনয়ের পাশাপাশি নবতেজ হুন্দাল ছোটপর্দাতেও অভিনয় করেছেন। এছাড়া, তিনি অভিনয় বিষয়ক পাঠদানে নিয়োজিত ছিলেন।
নবতেজ হুন্দাল ২০১৯ সালের ৮ এপ্রিল প্রয়াত হন।
নিমু ভৌমিক
নিমু ভৌমিক (১৯৩৫–২০১৯) একজন ভারতীয় অভিনেতা ও রাজনীতিবিদ ছিলেন। তিনি ৬০টিরও অধিক চলচ্চিত্রে অভিনয় করেছেন।
জীবনী
নিমু ভৌমিক ১৯৩৫ সালের ১৪ নভেম্বর অবিভক্ত বাংলার দিনাজপুরে জন্মগ্রহণ করেন। মণিহার চলচ্চিত্রের মাধ্যমে তার চলচ্চিত্রাঙ্গনে অভিষেক ঘটে। তার অভিনীত সর্বশেষ চলচ্চিত্র ছায়াময়। চলচ্চিত্রে অভিনয়ের পাশাপাশি যাত্রা ও থিয়েটারের সাথে যুক্ত ছিলেন তিনি।
তিনি ষোড়শ লোকসভা নির্বাচনে রায়গঞ্জ লোকসভা কেন্দ্রে ভারতীয় জনতা পার্টির প্রার্থী হিসেবে প্রতিদ্বন্দ্বিতা করেন। নির্বাচনে তিনি ভারতের কমিউনিস্ট পার্টি (মার্ক্সবাদী) এর প্রার্থী মহম্মদ সেলিমের নিকট পরাজিত হন।
নিমু ভৌমিক ২০১৯ সালের ২৭ আগস্ট কলকাতার গড়িয়ায় নিজ বাড়িতে মৃত্যুবরণ করেন।
খ্বা (আরবি বর্ণ)
খ্বাʾ অথবা খা’ অথবা খ়ে (خ) হচ্ছে ফিনিশীয় লিপির বাইশটি অক্ষরের বাইরে ব্যবহৃত আরবি বর্ণমালার অতিরিক্ত ৬টি অক্ষরের একটি (বাকিগুলো হলো সা’, যা’ল, ‘দাদ, ‘যা, ‘ঘাইন)। এটি এর পূর্ববর্তী হা’ বর্ণটির উপর ভিত্তি করে তৈরি হয়েছে। আধুনিক প্রমিত আরবিতে এটি [x] অথবা [χ] উচ্চারণ প্রকাশ করে। বাংলায় এটি খ্ বর্ণের উচ্চারণের মতোই, তবে খ্ এর থেকে خ এর উচ্চারণ আরও বেশি ঘোষ ও কণ্ঠনালীও নিকটবর্তী হয়। ইংরেজি ভাষাতে خ বর্ণটির কোনো সঠিক উচ্চারণ নেই, তবে রোমানীকরণের সময় এটিকে "kh" হিসাবে লেখা হয়। কিন্তু خ বর্ণটির উচ্চারণ জার্মান, আইরিশ ও পোলীয় ভাষার "ch", রুশ ভাষার খা (সিরিলীয়) এবং স্পেনীয় ভাষার "j" বর্ণসমূহের উচ্চারণের অতি অনুরূপ। নাম এবং আকৃতির দিক থেকে এটি হা’ (ح) বর্ণটির একটা রূপ। সেমিটীয় ভাষাগুলোর মধ্যে আরবি ব্যতীত দক্ষিণ সেমিটীয় ভাষাসমূহে এই উচ্চারণটি দক্ষিণ আরবীয় ও গেএজ বর্ণ হ্বার্ম (ኀ) দ্বারা প্রকাশ করা হয়। এর সাংখ্যিক মান ৬০০।
আরবি বর্ণমালায় খ্বা এর বিভিন্ন রূপ:
আগোস্তিনো ভেসপুচ্চি
আগোস্তিনো ভেসপুচ্চি ছিলেন একজন ফ্লোরেন্সীয় চ্যান্সেলারি কর্মকর্তা ও কেরানি। পাশাপাশি তিনি ছিলেন ইতালীয় নাট্যকার নিক্কোলো মাকিয়াভেল্লির সহকারিদের মধ্যে অন্যতম। তিনি লিওনার্দো দা ভিঞ্চির বিখ্যাত মোনা লিসার চিত্রকর্মে অঙ্কিত নারীকে লিসা দেল জোকোন্দো হিসেবে নিশ্চিত করতে পরোক্ষ সাহায্য করার জন্য সর্বাধিক পরিচিত। তাছাড়াও তিনি বেশ কয়েকটি টিকে থাকা চিঠি ও পাণ্ডুলিপির লেখক।
মোনা লিসা
সংযোগ=//upload.wikimedia.org/wikipedia/commons/thumb/e/e8/Mona_Lisa_margin_scribble.jpg/220px-Mona_Lisa_margin_scribble.jpg|থাম্ব| ডানদিকের মার্জিনে ভেসপুচ্চির লেখা নোটটি সিসেরোর চিঠির একটি নির্দিষ্ট অনুচ্ছেদকে নির্দেশ করে। লিওনার্দোর মোনা লিসা সম্পর্কে সমসাময়িক  নিষ্পত্তিমূলক তথ্যের অভাবের কারণে চিত্রকর্মটিতে অঙ্কিত নারীর পরিচয় নিশ্চিত করা কঠিন ছিল। ২০০৫ সালে সিসারোর এপিস্তউলেই আদ ফামিলিয়ারেস (Epistulae ad Familiares, আত্মীয়দের চিঠি) বইটির ১৪৭৭ সালের সংস্করণের ডান মার্জিনে ভেসপুচ্চির লেখা একটি মন্তব্য হাইডেলবার্গ বিশ্ববিদ্যালয়ের গ্রন্থাগার থেকে আবিষ্কারের পর এই অবস্থার পরিবর্তন হয়। ড. আরমিন শ্লেচার লাইব্রেরিতে একটি ইনকুনাবুলা (মুদ্রণশিল্পের প্রাথমিক পর্যায়ে মুদ্রিত বই) প্রদর্শনীর জন্য বইয়ের তালিকা প্রস্তুত করার সময় এই আবিষ্কার করেছিলেন।
নোটের সংক্ষিপ্ত ল্যাটিন পাঠ্যটি নিম্নরূপ: ''Apelles pictor. Ita Leonardus Vincius facit in omnibus suis picturis, ut enim caput Lise del Giocondo et Anne matris virginis. Videbimus, quid faciet de aula magni consilii, de qua re convenit iam cum vexillifero. 1503 octobris.'' (বাংলা: "চিত্রকর আপেলিস। লিওনার্দো দ্য ভিঞ্চি তার সমস্ত চিত্রকর্মে এমনটিই করেছেন; উদাহরণস্বরূপ, লিসা দেল জোকোন্দো এবং কুমারী মাতা অ্যানের মাথার অংশে। আমরা দেখতে পাব যে তিনি মহা কাউন্সিলের হল সম্পর্কে কী করবেন, যে সম্পর্কে তিনি ইতোমধ্যে গোনফালোনিয়েরের সাথে একমত হয়েছেন। অক্টোবর ১৫০৩।")
এই মন্তব্যে ভেসপুচি লিওনার্দো এবং বিখ্যাত প্রাচীন গ্রিক চিত্রশিল্পী আপেলিসের শৈলীর মধ্যে একটি সাদৃশ্য উল্লেখ করেছেন। উভয় শিল্পীই বাকি চিত্রকর্মের কাজ করার আগে প্রথমেই খুবই বিশদে বিষয়বস্তুর মাথা ও কাঁধ এঁকে নিতেন। একটি উদাহরণ হিসাবে ভেসপুচ্চি লিওনার্দোর "লিসা দেল জোকোন্দো"র প্রতিকৃতিতে কাজ তালিকাভুক্ত করার পাশাপাশি মন্তব্যে "অক্টোবর ১৫০৩" তারিখ দিয়েছেন। নাম ও তারিখের অন্তর্ভুক্তি শিল্প-ইতিহাসবিদ জর্জিও ভাসারির লিখিত ১৫৫০ সালে প্রকাশিত উৎসের বৈধতা নিশ্চিত করে। ভাসারির এই লেখাটি পরবর্তীতে বেশ পরিচিত হলেও প্রায়ই অবিশ্বস্ত হিসেবে বিবেচিত হতো। ভাসারি লিখেছিলেন এই সময়ের মধ্যে লিওনার্দো তার স্ত্রী, "মোনা লিসা" আঁকার জন্য ফ্রান্সেসকো দেল জোকোন্দোর কাছ থেকে কমিশন নিয়েছিলেন। এখানে "মোনা" শব্দটি কোনও নাম হিসাবে নয়, বরং, "কুমারি নারী'র ইতালীয় সাহিত্য রূপ "ম্যাডোনা"র (Madonna) একটি সংক্ষিপ্তরূপ হিসাবে ব্যবহৃত হয়েছে।
স্কয়ার ফার্মাসিউটিক্যাল্‌স লিমিটেড
স্কয়ার ফার্মাসিউটিক্যাল্‌স বাংলাদেশের একটি স্বনামধন্য ঔষধ প্রস্তুতকারী প্রতিষ্ঠান। ১৯৫৮ সালে স্যামসন এইচ চৌধুরী এবং তার তিন বন্ধু মিলে স্কয়ার ফার্মাসিউটিক্যাল্‌স প্রতিষ্ঠা করেছিলেন। ১৯৯১ সালে এটি জনসাধারণের কাছে চলে আসে এবং ঢাকা স্টক এক্সচেঞ্জ ও চট্টগ্রাম স্টক এক্সচেঞ্জ এর (ID of SPL: ১৩০০২) তালিকাভুক্ত হয়। স্কয়ার ফার্মাসিউটিক্যাল্‌স ১৯৮৭ সাল থেকে বিশ্বজুড়ে বিভিন্ন এন্টিবায়োটিক ও ঔষুধ রপ্তানি করতে শুরু করে, এবং বর্তমানে তারা বিশ্বের ৪২ টি দেশে ঔষধ রপ্তানি করছে।
২০০৮ ও ২০০৯ সালে বাংলাদেশের ফার্মাসিউটিক্যাল শিল্পে বাজারের তাদের সর্বোচ্চ শেয়ার ছিল।
ইতিহাস
স্কয়ার একটি বৃহত্তম ঔষুধ কম্পানি
আব্দুর রহমান আনওয়ারী
কর্মজীবন
তিনি বাংলাপিডিয়ার একজন লেখক ছিলেন।
গ্রন্থসমূহ
আব্দুর রহমান আনওয়ারী ইসলামের সমসাময়িক বিষয় নিয়ে ৫টি বই লিখেছেন।
অনুবাদ গ্রন্থঃ
পার্বতীনগর ইউনিয়ন
পার্বতীনগর বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি ইউনিয়ন।
আয়তন
পার্বতীনগর ইউনিয়নের আয়তন ১৬ বর্গ কিলোমিটার।
জনসংখ্যা
পার্বতীনগর ইউনিয়নের জনসংখ্যা ৩০,৫০০ জন। এর মধ্যে পুরুষ ১৫,০০০ জন এবং মহিলা ১৫,৫০০ জন।
অবস্থান ও সীমানা
লক্ষ্মীপুর সদর উপজেলার উত্তর-মধ্যাংশে পার্বতীনগর ইউনিয়নের অবস্থান। এ ইউনিয়নের উত্তরে বশিকপুর ইউনিয়ন, পশ্চিমে দক্ষিণ হামছাদী ইউনিয়ন ও লক্ষ্মীপুর পৌরসভা এবং দক্ষিণে ও পূর্বে বাঙ্গাখাঁ ইউনিয়ন অবস্থিত।
প্রশাসনিক কাঠামো
পার্বতীনগর ইউনিয়ন লক্ষ্মীপুর সদর উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম লক্ষ্মীপুর সদর থানার আওতাধীন। এটি জাতীয় সংসদের ২৭৫নং নির্বাচনী এলাকা লক্ষ্মীপুর-২ এর এ ইউনিয়নের গ্রামগুলো হল:
যোগাযোগ ব্যবস্থা
লক্ষ্মীপুর সদর উপজেলা হতে ইউনিয়ন পরিষদের দুরত্ব ৩.৭৫কি:মি:
২০১৪-১৫ পাকিস্তান ক্রিকেট দলের বাংলাদেশ সফর
পাকিস্তান ক্রিকেট দল পূর্ব-নির্ধারিত সময়সূচী মোতাবেক ১৫ এপ্রিল থেকে ১০ মে, ২০১৫ তারিখ পর্যন্ত বাংলাদেশ সফর করে। সফরে দলটি বাংলাদেশ ক্রিকেট দলের বিপক্ষে ৩টি একদিনের আন্তর্জাতিক, ১টি টুয়েন্টি২০ আন্তর্জাতিক ও ২টি টেস্ট খেলায় প্রতিদ্বন্দ্বিতায় অবতীর্ণ হয়। এছাড়াও, দলটি বাংলাদেশ ক্রিকেট বোর্ড একাদশের বিপক্ষে ৫০-ওভারের প্রস্তুতিমূলক খেলায় অংশ নেয়।
দলের সদস্য
৭ এপ্রিল হাতে আঘাত পাওয়ায় শোয়েব মাকসুদকে সফর থেকে বাদ দেয়া হয়। তার পরিবর্তে ক্যাপবিহীন সাদ নাসিমকে অন্তর্ভুক্ত করা হয়। ১১ এপ্রিল পিঠের আঘাতের দরুণ সোহেল খানকে বাইরে রাখা হয় ও একদিনের আন্তর্জাতিক দলে জুনাইদ খানকে অন্তর্ভুক্ত করা হয়। তিনি অবশ্যসহ টুয়েন্টি২০ আন্তর্জাতিক ও টেস্ট দলের সদস্য রয়েছেন। টেস্টে তার পরিবর্তে ইমরান খানকে স্থলাভিষিক্ত করা হয়। ১৬ এপ্রিল হাতের আঘাতের দরুণ ইয়াসির শাহকে বাদ দিলে একদিনের দলে জুলফিকার বাবর অন্তর্ভুক্ত হন। ১৮ এপ্রিল এহসান আদিলকে একদিনের আন্তর্জাতিক থেকে প্রত্যাহার করলে উমর গুল তার স্থলাভিষিক্ত হন। ২২ এপ্রিল বাংলাদেশ দল তাদের টুয়েন্টি২০ আন্তর্জাতিকের জন্য দল ঘোষণা করে। তন্মধ্যে ক্যাপবিহীন অবস্থায় লিটন দাস ও মুস্তাফিজুর রহমানকে অন্তর্ভুক্ত করা হয়। ২৪ এপ্রিল বাংলাদেশ টেস্ট দলের নাম ঘোষণা করা হয়। হ্যামস্ট্রিংয়ের আঘাতের ফলে রাহাত আলীকে টেস্ট সিরিজের বাইরে রাখা হয়।
খেলা পরিচালনাকারী কর্মকর্তা
নিম্নবর্ণিত কর্মকর্তাগণ খেলা পরিচালনা করছেন:
ক্যালাথিয়া লোসানেরি
ক্যালাথিয়া লোসানেরি (বৈজ্ঞানিক নাম: Calathea loeseneri) হচ্ছে Marantaceae পরিবারের অন্তর্গত একটি উদ্ভিদ প্রজাতি। এটি সাধারণত পেরু, ব্রাজিল, কলম্বিয়া, ইকুয়েডর ও বলিভিয়ায় পাওয়া যায়।  এটা ১.২ মিটার  উচ্চতা (৪ফুট)  পর্যন্ত বৃদ্ধি  হতে পারে।
ক্যালাথিয়া লোসানেরি তার উৎপত্তিস্থলে বাইরে ব্যাপকভাবে একটি অলঙ্কারসমৃদ্ধকারী প্রজাতি হিসাবে চাষ করা হয়।
তথ্যসূত্র
Calathea loeseneri
অ্যারিজোনা ডেইলি স্টার
অ্যারিজোনা ডেইলি স্টার মার্কিন যুক্তরাষ্ট্রের দক্ষিণ অ্যারিজোনার টুকসন এবং আশেপাশের জেলাগুলিতে পরিবেশিত প্রধান দৈনিক পত্রিকা।
কাজাখস্তানে অবস্থিত কূটনৈতিক মিশনের তালিকা
এটি কাজাখস্তানে অবস্থিত কূটনৈতিক মিশনসমূহেরর একটি তালিকা। বর্তমানে রাজধানী শহর আস্তানায় ৬৪টি দূতাবাস রয়েছে।
অ্যারিজোনা ডেইলি স্টার
ইতিহাস
এলসি হিউজ ১৮৭৭ সালে অ্যারিজোনা টেরিটরি গভর্নর এবং আরিজোনা স্টারের প্রতিষ্ঠাতা ছিলেন। প্রথম সংখ্যাটি ১৮৭৭ সালের ২৯ মার্চ প্রকাশিত হয়েছিল। পত্রিকাটি ১৮৭৯ সালের জুনে অ্যারিজোনা ডেইলি স্টারে পরিণত হয়।
কাজাখস্তানে অবস্থিত কূটনৈতিক মিশনের তালিকা
দূতাবাসসমূহ
আস্তানা
অ্যারিজোনা ডেইলি স্টার
ইতিহাস
১৯৭১ সালে পুলিৎজার এই কাগজটি কিনেছিলেন; লি এন্টারপ্রাইজ ২০০৫ সালে পুলিৎজার কিনেছিল।
কাজাখস্তানে অবস্থিত কূটনৈতিক মিশনের তালিকা
দূতাবাসসমূহ
আলমাটি
অ্যারিজোনা ডেইলি স্টার
পুরস্কার
১৯৮১ সালে, স্টার সাংবাদিক ক্লার্ক হ্যালাস এবং রবার্ট বি লো পুলিৎজার পুরস্কার পেয়েছিলেন, অ্যারিজোনা বিশ্ববিদ্যালয়ের ফুটবল কোচ, টনি ম্যাসন দ্বারা নিয়োগে নিয়ম লঙ্ঘনের রিপোর্টগুলির জন্য।
কাজাখস্তানে অবস্থিত কূটনৈতিক মিশনের তালিকা
দূতাবাসসমূহের শাখা অফিস
আলমাটি
কনস্যুলেট/কনস্যুলেট-জেনারেল
আলমাটি
আকতাউ
নয় নম্বর বিপদ সংকেত
নয় নম্বর বিপদ সংকেত হুমায়ুন আহমেদ পরিচালিত বাংলাদেশি হাস্যরসাত্মক চলচ্চিত্র। টি প্রযোজনা করেছে ইমপ্রেস টেলিফিল্ম। পুরো চলচ্চিত্রটি চিত্রায়িত হয়েছে নুহাশ পল্লীতে। এছাড়া চলচ্চিত্রটিতে প্রাকৃতিক সৌন্দর্য ও শিল্প দারুণ এক নিদর্শনস্বরূপ পরিচিত হয়েছে।
কাহিনী সংক্ষেপ
বৃষ্টিবিলাসে একা থাকেন সোবহান সাহেব। অঢেল সম্পত্তির মালিক তিনি। বাড়ির সামনে আছে চিড়িয়াখানা, পুকুর, পাহাড়, টিলা। সবুজ গাছগাছালিতে ঘেরা চারপাশ। কিন্তু এই জায়গায় সোবহান সাহেবের ছেলেমেয়েদের কেউ থাকেন না। দুই মেয়ে আর এক ছেলে সবাই থাকে ঢাকায়। কদাচিৎ বেড়িয়ে আসে সোবহান সাহেবের কাছে। হঠাৎ একদিন সোবহান সাহেবের মনে হয় একা বেঁচে থাকার মধ্যে কোন মানে নেই, কোন সার্থকতা নেই। ম্যানেজারকে ডেকে পরামর্শ চান। তিনি ইচ্ছা ব্যক্ত করে বলেন, বাড়িটিতে যেন প্রাণ নেই। ছোট ছোট ছেলেমেয়েরা ঘুরে বেড়াবে, নাচবে, গাইবে তবেই না মনে হবে আনন্দময় বাড়ি। ম্যানেজার তাকে আশ্বাস দেন। বলেন, স্যার আপনি কোন চিন্তা করবেন না। বাচ্চা কাচ্চা জোগাড় হয়ে যাবে। একদিন সকালে সোবহান সাহেব অবাক হয়ে দেখেন তার বাড়ির চারপাশে অসংখ্য ছেলেমেয়ে কিলবিল করছে। ম্যানেজার গ্রাম থেকে ভাড়া করে এনেছে শ'খানেক শিশুকে। তারা সোবহান সাহেবের বাড়িতে ঢুকেই যেখানে পারছে হৈ চৈ করছে, ফুল ছিঁড়ছে, গাছের পাতা ছিঁড়ছে, চিড়িয়াখানার প্রাণীকে অহেতুক জ্বালাতন করছে, পুকুরে সাঁতার কাটছে। বিব্রতকর এক পরিস্থিতি। অধৈর্য হয়ে ওঠেন সোবহান সাহেব। তিনি বন্দুকের ফাঁকা গুলি ছুঁড়লে সবাই পালিয়ে যায়।
তার ছেলেমেয়েদের মোবাইলে খবর দেয়া হয় তাদের বাবা মারা গেছে। খবর শুনে সবাই ছুটে আসে গ্রামে। ছলচাতুরীর আশ্রয় নিয়ে সোবহান সাহেব খাটিয়ায় শুয়ে থাকেন। তিনজন মৌলভী লাশের পাশে বসে দোয়া দরুদ পড়ছে। এক একে জামাই সন্তানসহ কান্নাকাটি করে। হাস্য কৌতুকের মাঝে শ্বাসরুদ্ধকর অধ্যায়ের সমাপ্তি ঘটে। একদিন দুই জামাই সিদ্ধান্ত নেয় শ্বশুরকে বিয়ে দিলে তার নিঃসঙ্গতা কমবে। পাত্রী খোঁজা শুরু হয়। সোবহান সাহেব বিয়ে করতে যাচ্ছেন শুনে ছোট মেয়ের "কাজের মেয়ে" এক রাতে স্বপ্নে সোবহান সাহেবের সাথে তার বিয়ে হতে দেখে এবং পরের দিন থেকে নিজেকে বাড়ির মালিক ভাবতে শুরু করে। এ নিয়ে শুরু হয় নানা রহস্যময় কৌতুকময় ঘটনা।
সঙ্গীত
নয় নম্বর বিপদ সংকেত চলচ্চিত্রের গানের সুর ও সঙ্গীত পরিচালনা করেছেন এস আই টুটুল। ছবির গানের কথা লিখেছেন হুমায়ূন আহমেদ। এছাড়া রবীন্দ্রনাথ ঠাকুরের কিছু গান ব্যবহার করা হয়েছে।
রায়ান হাইন্ডস
রায়ান ও’নীল হাইন্ডস (Ryan Hinds; জন্ম: ১৭ ফেব্রুয়ারি, ১৯৮১) সেন্ট জেমসের হোল্ডার্স হিল এলাকায় জন্মগ্রহণকারী আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ২০০১ থেকে ২০০৯ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। বামহাতে ব্যাটিংয়ের পাশাপাশি স্লো লেফট-আর্ম অর্থোডক্স বোলিংয়ে পারদর্শী ছিলেন রায়ান হাইন্ডস।
প্রথম-শ্রেণীর ক্রিকেট
১৯৯৮ সালে ঠিক ১৭ বছর বয়সে কমনওয়েলথ গেমসে বার্বাডোসের সদস্যরূপে অভিষেক ঘটে তার। এরপর ২০০০ সালে যুবদের বিশ্বকাপে ওয়েস্ট ইন্ডিজের অনূর্ধ্ব-১৯ দলের অধিনায়কের দায়িত্ব পালন করেছিলেন। বাইশ বছর বয়সে বার্বাডোসের পক্ষে বোলিং রেকর্ড গড়েন। ২০০১ সালে বুস্টা কাপে লিওয়ার্ড আইল্যান্ডসের বিপক্ষে খেলায় ১৫ উইকেট লাভ করেছিলেন। প্রথম ইনিংস ে ৯/৬৮ বোলিং পরিসংখ্যান গড়েন ও বার্বাডোসের রেকর্ড হিসেবে বিবেচ্য। এরপর ২০০৫-০৬ মৌসুমে একই দলের বিপক্ষে উভয়ে ইনিংসে ১৬৮ ও ১৫০ রানের ইনিংস খেলেন। এরফলে, প্রথম বার্বাডীয় হিসেবে উভয় ইনিংসে সেঞ্চুরি করে রেকর্ড বহিতে স্থান করে নেন।
২০০৭ সালে ক্যারিব বিয়ার কাপে বার্বাডোস দলের অধিনায়ক হিসেবে দলকে শিরোপা বিজয়ে নেতৃত্ব দেন। তবে, পরবর্তী সেপ্টেম্বরেই তাকে দায়িত্ব পালন করা থেকে অব্যাহতি দেয়া হয়। ফেব্রুয়ারি, ২০০৭ সালে ত্রিনিদাদ ও টোবাগো দলের বিপক্ষে বার্বাডোসের অধিনায়ক হিসেবে আম্পায়ারের সিদ্ধান্তে বিরূপ প্রতিক্রিয়া ব্যক্ত করেন। ফলে, নিষেধাজ্ঞার কবলে পড়েন তিনি। এ সিদ্ধান্তের বিষয়ে ডব্লিউআইসিবি পরিচালক ডেরেক মারে মন্তব্য করেন যে, আঞ্চলিক খেলায় তার দেখা সবচেয়ে বাজে আচরণ ছিল। তবে, খেলার প্রতিবেদন বেশ দেরীতে দেয়া হয়েছিল।
আন্তর্জাতিক ক্রিকেট
সমগ্র খেলোয়াড়ী জীবনে পনেরোটি টেস্ট ও চৌদ্দটি একদিনের আন্তর্জাতিকে অংশগ্রহণ করেছেন রায়ান হাইন্ডস। ৩১ জানুয়ারি, ২০০২ তারিখে শারজায় পাকিস্তান দলের বিপক্ষে টেস্ট ক্রিকেটে অভিষেক ঘটে তার। ১৭ জুলাই, ২০০৯ তারিখে সেন্ট জর্জেসে সফরকারী বাংলাদেশ দলের বিপক্ষে সর্বশেষ টেস্টে অংশ নেন তিনি।
বিতর্কিত ভূমিকা
পাশাপাশি শৃঙ্খলা ভঙ্গের কারণে এর পরপরই অধিনায়কত্ব কেড়ে নেয়া হয়। ফলশ্রুতিতে, আঞ্চলিক পর্যায়ের সীমিত ওভারের চ্যাম্পিয়নশীপ প্রতিযোগিতা থেকে দূরে সরে থাকার কথা ঘোষণা করেন। পরবর্তীকালে জানা যায় যে, রায়ান হাইন্ডস মানসিকভাবে বিপর্যস্ত ছিলেন ও চিকিৎসা নেয়ার কথা ভাবছিলেন।
২০১২ সালে ২৮ বছর বয়সী মহিলাকে ধর্ষণের অপরাধে অভিযুক্ত হন ও তাকে গ্রেফতার করা হয়। তবে, গ্রেফতারের পরপরই তাকে জামিনে মুক্তি দেয়া হয়েছিল।
পিটার আদুজা
পিটার অ্যাকুইনো আদুজা (১৯ অক্টোবর ১৯২০–১৯ ফেব্রুয়ারি ২০০৭) ছিলেন যুক্তরাষ্ট্রের জনপ্রতিনিধি হিসেবে নির্বাচিত প্রথম ফিলিপিনো আমেরিকান। ১৯৫৪ সালে তিনি হাওয়াইয়ের পার্লামেণ্টের সদস্য নির্বাচিত হন।
আদুজার জন্ম ফিলিপাইনে। তবে শৈশবেই তিনি হাওয়াই পাড়ি জমান এবং সেখানে আমেরিকান সেনাবাহিনীর হয়ে দ্বিতীয় বিশ্বযুদ্ধে অংশ নেন। যুদ্ধ শেষে তিনি শিক্ষক হিসেবে কর্মজীবন শুরু করেন। কয়েক বছর পরে তিনি হাওয়াইয়ের প্রথম ফিলিপিনো আইনজীবীদের একজন হওয়ার গৌরব অর্জন করেন। দু’বছর প্রাদেশিক সরকারের সদস্য হিসেবে কাজ করার পর তিনি হাওয়াইয়ের অ্যাটর্নী জেনারেলের দপ্তরে যোগদান করেন এবং দুই বছর বিচারকের দায়িত্ব পালন করেন। এরপর তিনি ‘হাওয়াই হাউজ অফ রিপ্রেজেন্টেটিভস’ এর সদস্য নির্বাচিত হন। ২০০৭ সালে লাস ভেগাসে আদুজা মারা যান।
প্রারম্ভিক জীবন
আদুজার জন্ম ফিলিপাইনের ইলোকোস সার-এ। মাত্র আট বছর বয়সে তিনি তার পরিবারের সাথে হাওয়াইয়ের হাইলোতে চলে যান। তার বাবা পার্শ্ববর্তী হাকালাউ এর এক চিনিকলে শ্রমিক হিসেবে কাজ করতেন। সেখানেই তিনি বড় হন। আদুজা হাইলো হাই স্কুলে ভর্তি হন। সেখানে তিনি ছাত্র সংসদের সভাপতি নির্বাচিত হন এবং ছিলেন একজন ঈগল স্কাউট। and an Eagle Scout, ১৯৪১ সালে তিনি স্নাতক পরীক্ষায় দ্বিতীয় স্থান লাভ করে কৃতকার্য হন। এরপর রাষ্ট্র ও ইতিহাসের উপর উচ্চতর পড়াশোনার জন্যে ইউনিভার্সিটি অফ হাওয়াই এ গমন করেন। সেখানে পড়াশোনাকালীন সময়েই আদুজা পার্ল হারবারের সময়রক্ষক হিসেবে কাজ করতেন। ১৯৪৪ সালে তিনি আমেরিকান সৈন্য বাহিনীতে যোগদান করেন। তিনি এবং আরো ৫০ জন মিলে স্বেচ্ছাপ্রনোদিতভাবে প্রথম ফিলিপিনো পদাতিক বাহিনী গঠন করেন।
দ্বিতীয় বিশ্বযুদ্ধের পর তিনি মেলোডি ‘লেসিং’ ক্যাবালনাকে (মৃত্যুঃ ২০০২) বিয়ে করেন এবং হাওয়াই দ্বীপের নালেহু ইন্টারমেডিয়েট স্কুলে শিক্ষকতা শুরু করেন। এরপর তিনি বস্টন বিশ্ববিদ্যালয়ে ভর্তি হন এবং সেখান থেকে ১৯৫১ সালে আইনের উপর ডিগ্রী লাভ করেন। ১৯৫৩ সালে তিনি এবং বেন মেনর (পরবর্তীতে যিনি সুপ্রীম কোর্টের বিচারক নিযুক্ত হন) আইনজীবী হওয়ার পরীক্ষায় অংশ নেন এবং দুজনেই হাওয়াইয়ের প্রথম ফিলিপিনো আইনজীবী হিসেবে কাজ করা শুরু করেন।
রাজনৈতিক জীবন
১৯৫৪ সালে আদুজা হাওয়াই অঙ্গরাজ্যের প্রাদেশিক ‘হাউজ অফ রিপ্রেজেন্টেটিভস’ এর সদস্য নির্বাচিত হন। তিনি ছিলেন হাওয়াই তথা যুক্তরাষ্ট্রের প্রথম নির্বাচিত ফিলিপিনো আমেরিকান জনপ্রতিনিধি। হাওয়াই দ্বীপের তিনটা আসনের একটা থেকে তিনি নির্বাচিত হন। ১৯৫৬ সালে হাইলোতে অনুষ্ঠিত ILWU প্রাদেশিক সম্মেলনে রিপাবলিকান পার্টির পক্ষ হয়ে বক্তৃতা প্রদান করেন। প্রথম দফা মেয়াদ শেষ হওয়ার পর তিনি হাওয়াইয়ের অ্যাটর্নী জেনারেলের দপ্তরে যোগ দেন। ১৯৫৯ সালে তিনি ওয়াহু দ্বীপ থেকে হাওয়াই অঙ্গরাজ্যের নির্বাচনে অংশ নেন কিন্তু হেরে যান। অপর রিপাবলিকান প্রার্থী উইলিয়াম এফ কুইন হাওয়াইয়ের প্রথম গভর্নর হিসেবে নির্বাচিত হন। ১৯৬০ থেকে ১৯৬২ সাল পর্যন্ত তিনি জেলা দায়রা জজ হিসেবে দায়িত্ব পালন করেন। ১৯৬২ সালে জুন মাসে তিনি পদত্যাগ করেন। দু বছর বিরতির পর ১৯৬৬ সালে আবার তিনি জনপ্রতিনিধি হিসেবে নির্বাচিত হন, তবে এবার হাওয়াই রাজ্যের ‘হাউজ অফ রিপ্রেজেন্টেটিভ’ এর সদস্য হিসেবে। তার নির্বাচনী এলাকার মধ্যে ছিলো কাইলুয়া, দক্ষিণ উপকূল আর কাহুকু। ‘হাওয়াই হাউজ অফ রিপ্রেজেন্টেটিভ’ এর সদস্য থাকাকালীন তিনি ১৯৬৮ সালের হাওয়াই রাজ্যের সাংবিধানিক সম্মেলনে অংশ নেন। ১৯৭৪ সাল পর্যন্ত তিনি ‘হাওয়াই হাউজ অফ রিপ্রেজেন্টেটিভ’ এর সদস্য ছিলেন। জনপ্রতিনিধি হিসেবে তিনি সর্বশেষ হনলুলু শহরের কানেওহি নেইবরহুড বোর্ডের সদস্য হিসেবে ১৯৮৬ থেকে ১৯৯৪ সাল পর্যন্ত দায়িত্ব পালন করেন।
পরবর্তী জীবন
১৯৯১ সালে প্রফেসর ড্যান বয়লান আদুজাকে হাওয়াইয়ে ফিলিপিনো রাজনীতিকদের আধিপত্য শুরু হওয়ার পর থেকে সবচেয়ে গুরুত্বপূর্ণ তিনজন ফিলিপিনো রাজনীতিবিদের মধ্যে একজন হিসেবে উল্লেখ করেন। বাকি দুজন হলেন আলফ্রেড লরেটা আর বেন মেনর। এছাড়াও আরো কিছু ফিলিপিনো ছিলেন যারা বিশ-শতকের মাঝামাঝি সময়ে হাওয়াইয়ের গুরুত্বপূর্ণ রাজনৈতিক ও সামজিক বিভিন্ন প্রতিষ্ঠানে গুরুতপূর্ণ ভূমিকা রাখেন। ২০০৭ এর ফেব্রুয়ারিতে লাস ভেগাসে ছুটি কাটানোর সময় তিনি মারা যান। গভর্নর লিন্ডা লিঙ্গল ২৯ মার্চ ২০০৭ কে পিটার এ. আদুজা দিবস হিসেবে ঘোষণা করেন। মৃত্যুর সময় তিন দুই সন্তান ও দুজন নাতী রেখে যান। এদের মধ্যে মেলোডি আদুজা ও পরবর্তীকালে হাওয়াই অঙ্গরাজ্যের সিনেটর নির্বাচিত হন।
অ্যারিজোনা ডেইলি সান
অ্যারিজোনা ডেইলি সান মার্কিন যুক্তরাষ্ট্রের অ্যারিজোনার ফ্ল্যাগস্ট্যাফের একটি ৬ দিনের সংবাদপত্র।    এটি বৃহস্পতিবার ফ্ল্যাংস্ট্যাফ লাইভ নামে একটি বিনোদন পরিপূরক প্রকাশ করে। এটি উত্তর অ্যারিজোনার মাউন্টেন লিভিং ম্যাগাজিন নামে একটি মাসিক পত্রিকাও প্রকাশ করে। এটি পূর্বে স্ক্রিপস লীগ নিউজপেপারের মালিকানাধীন ছিল, যা ১৯৯৬ সালে পুলিৎজার অধিগ্রহণ করেছিলেন; লি এন্টারপ্রাইজগুলি ২০০৫ সালে পুলিৎজার অধিগ্রহণ করে।
হ্যালোজেন সংযোগ বিক্রিয়া
হ্যালোজেন সংযোগ বিক্রিয়া হচ্ছে একটি রাসায়নিক বিক্রিয়া যা হলো কোন যৌগ বা বস্তুতে এক বা একাধিক হ্যালোজেন যুক্ত হওয়া। হ্যালোজেন সংযোগ বিক্রিয়ার গঠন এবং ত্রিমাত্রিক রসায়ন নির্ভর করে জৈব স্তরগুলির কাঠামোগত বৈশিষ্ট্য এবং কার্যকরী মূলকের পাশাপাশি নির্দিষ্ট হ্যালোজেনের উপর নির্ভর করে। অজৈব যৌগ যেমন ধাতুতেও হ্যালোজেনেশন হয়।
বিক্রিয়ার ধরন অনুসারে হ্যালোজেন সংযোগ বিক্রিয়া
মুক্ত মূলক হ্যালোজেন সংযোজন বিক্রিয়া, কিটোন হ্যালোজেন সংযোজন বিক্রিয়া, ইলেক্ট্রোফিলিক হ্যালোজেন সংযোজন বিক্রিয়া, এবং হ্যালোজেন সংযোজন বিক্রিয়া সহ জৈব যৌগগুলির হ্যালোজেন সংযোজন বিক্রিয়ার জন্য বেশ কয়েকটি পদ্ধতি রয়েছে। সাবস্ট্রেটের গঠনটি এমন এক উপাদান যা বিক্রিয়া নির্ধারণ করে।
মুক্ত মূলক হ্যালোজেন সংযোজন বিক্রিয়া
সম্পৃক্ত হাইড্রোকার্বন সাধারণত হ্যালোজেন যুক্ত করে না তবে হ্যালোজেন দ্বারা হাইড্রোজেন পরমাণুর প্রতিস্থাপনের মাধ্যমে মুক্তমূলক হ্যালোজেনেশন হয়। অ্যালকানেসগুলির হ্যালোজেনেশনের রেজিওরসায়ন সাধারণত কার্বন-হাইড্রোজেন বন্ধনের আপেক্ষিক দুর্বলতা দ্বারা নির্ধারিত হয়। তৃতীয় ও দ্বিতীয় অবস্থানগুলিতে বিক্রিয়ার মুক্ত মূলকগুলোর বৃহত্তর স্থায়িত্ব লাভ করে এবং তাদের দিকে রূপান্তর অবস্থা পরিচালিত হয়। ক্লোরিনযুক্ত মিথেনের শিল্প উৎপাদনের জন্য মুক্ত মূলক হ্যালোজেনেশন ব্যবহার করা হয়:
অ্যারোমেটিক যৌগে হ্যালোজেন সংযোজন বিক্রিয়া
অ্যারোমেটিক যৌগসমূহ ইলেক্ট্রোফিলিক হ্যালোজেন সংযোগ বিক্রিয়া দিয়ে থাকে। এ বিক্রিয়া শুধুমাত্র ক্লোরিন ও ব্রোমিনের জন্য সংঘটিত হয় এবং লুইস এসিড যেমন FeX3 উপস্থিতিতে পরিবাহিত হয় (ল্যাবরেটরি পদ্ধতি) লুইস এসিডের কাজ হচ্ছে হ্যালোজেন-হ্যালোজেন বন্ধনকে আরো ইলেকট্রন আকর্ষী করা। বানিজ্যিকভাবে, এটি অ্যারোমেটিক যৌগে লোহার ধাতুর উপস্থিতিতে X2 দিয়ে করা হয়। যখন হ্যালোজেনটি বিক্রিয়া পাত্রে পাম্প করা হয় তখন এটি আয়রনের সাথে বিক্রিয়া করে, অনুঘটক FeX3 উৎপন্ন করে। বিক্রিয়ার পদ্ধতি:
ফ্লোরিন অত্যন্ত বিক্রিয়াশীল বলে উপরে বর্ণিত পদ্ধতিটি কার্যকর হবে না কারণ অ্যারোমেটিক অণু F2 দিয়ে ধ্বংসাত্মক বিক্রিয়া করে। অতএব, ফ্লোরিনযুক্ত অ্যারোমেটিক যৌগ প্রস্তুত করতে বালজ-শিয়েমন বিক্রিয়া সহ অন্যান্য পদ্ধতি অবশ্যই ব্যবহার করা উচিত।
আয়োডিনের জন্য, আয়োডিনে বিক্রিয়া সংগঠনের জন্য জারণ শর্তাদি অবশ্যই ব্যবহার করা উচিত। আয়োডিনেশন একটি বিপরীতমুখী প্রক্রিয়া হওয়ায় বিক্রিয়াটিকে উৎপাদনমূখী করতে বিক্রিয়কগুলি বিক্রিয়া মাধ্যম থেকে সরিয়ে ফেলতে হয়, লা শ্যাটেলিয়ার নীতিটি দেখুন। এটি কোনও জারক পদার্থের উপস্থিতিতে বিক্রিয়া করা যেতে পারে যা HI I2 তে জারিত করে, এইভাবে বিক্রিয়া থেকে HI কে সরিয়ে দেয় এবং আরও আয়োডিন তৈরি করে যা আরও বিক্রিয়া সংঘটিত করে। আয়োডিনেশনের সাথে জড়িত বিক্রিয়ার পদক্ষেপগুলি নিম্নলিখিত:
অ্যারোমেটিক আয়োডাইডের আরেকটি পদ্ধতি হচ্ছে স্যানডমেয়ার বিক্রিয়া।
অন্যান্য হ্যালোজেন সংযোজন বিক্রিয়া
হুনসডেকারের বিক্রিয়ায়, কার্বোক্সিলিক অ্যাসিড থেকে চেইন-সংক্ষিপ্ত হ্যালাইডে রূপান্তরিত হয়। কার্বোক্সিলিক অ্যাসিডটি প্রথমে তার সিলভার লবণে রূপান্তরিত হয়, যা পরে হ্যালোজেন দ্বারা জারণ করা হয়:
স্যান্ডমেয়ার বিক্রিয়া ডায়াজোনিয়াম লবণ থেকে অ্যারাইল হ্যালাইড উৎপন্ন করার জন্য ব্যবহার হয় যা অ্যানিলিন থেকে পাওয়া যায়।
হেল-ভোলহার্ড-জেলিনস্কি হ্যালোজেনেশনে কার্বক্সিলিক এসিডের আলফা কার্বনে হ্যালোজেন যুক্ত হয়।
অক্সিক্লোরিনেশনে হাইড্রোজেন ক্লোরাইড এবং অক্রিজেনের সমন্বয় ক্লোরিনের সমতুল্য হিসেবে কাজ করে, নিচের মত:
ফ্লোরিনেশন
জৈব যৌগগুলি, সম্পৃক্ত এবং অসম্পৃক্ত এক রকম, ফ্লোরিন সহ সহজেই বিস্ফোরকভাবে বিক্রিয়া করে। এলিমেন্টাল ফ্লোরিন (F2) সহ ফ্লোরিনেশনের জন্য অত্যন্ত বিশেষ শর্ত এবং যন্ত্রপাতি প্রয়োজন। বহু বাণিজ্যিকভাবে গুরুত্বপূর্ণ জৈব যৌগগুলি ফ্লোরিনের উৎস হিসাবে হাইড্রোজেন ফ্লোরাইড ব্যবহার করে বৈদ্যুতিক সংশ্লেষিত হয়। পদ্ধতিটিকে বৈদ্যুতিনিক ফ্লোরিনেশন বলা হয়। F2 এবং এর বৈদ্যুতিক ধর্ম রাসায়নিকভাবে উৎপন্ন সমতুল্য বাদে, বিভিন্ন ধরনের ফ্লোরিনেটিং বিক্রিয়কগুলি জেনন ডিফ্লোরাইড এবং কোবাল্ট (III) ফ্লোরাইড হিসাবে পরিচিত।
ক্লোরিনেশন
ক্লোরিনেশন সাধারণত উচ্চ তাপমাত্রায় সংঘটিত হয়। সম্পৃক্ত এবং অসম্পৃক্ত উভয় যৌগই ক্লোরিনের সাথে সরাসরি বিক্রিয়া করে, পূর্বেরটি সাধারণত ক্লোরিনের হোমোলাইসিস শুরু করতে অতিবেগুনী রশ্মি প্রয়োজন। ক্লোরিনেশন শিল্পে একটি বৃহৎ আকারে পরিচালিত হয়; বড় বিক্রিয়াগুলির মধ্যে 1,2-ডাইক্লোরোইথেন (পিভিসির পূর্বসূর), পাশাপাশি বিভিন্ন ক্লোরিনযুক্ত ইথেনকে দ্রাবক হিসাবে অন্তর্ভুক্ত করে।
ব্রোমিনেশন
ব্রোমিনেশন ক্লোরিনেশনের চেয়ে নির্দিষ্ট বিক্রিয়া দেয় কারণ বিক্রিয়া কম উচ্চ তাপমাত্রায় সংঘটিত হয়। সর্বাধিক সাধারণভাবে আলোকসজ্জা পরিচালনা করা হয় অ্যালকিন এ Br2 যোগ করে। ব্রোমিনেশনের উদাহরণ হল জৈব সংশ্লেষ অবেদনিক হ্যালোইথেন এর ট্রাইক্লোরিথিলিন থেকে:
অর্গানোব্রোমিন যৌগ প্রকৃতির সর্বাধিক সাধারণ অর্গানোহালাইড। তাদের গঠন ব্রোমোপারক্সাইডেস এনজাইম দ্বারা অনুঘটকিত হয় যা অক্সিডেন্ট হিসাবে অক্সিজেনের সংমিশ্রণে ব্রোমাইড ব্যবহার করে। মহাসাগরে আনুমানিক বার্ষিক ১-২ মিলিয়ন টন ব্রোমোফর্ম এবং ৫৬০০০ টন ব্রোমোইথেন অবমুক্ত হয়।
আয়োডিনেশন
আয়োডিন সবচেয়ে কম বিক্রিয়াশীল হ্যালোজেন এবং বেশিরভাগ জৈব যৌগের সাথে বিক্রিয়া করেনা। অ্যালকিনে আয়োডিন সংযোজন হল আয়োডিন নম্বর যা চর্বির অসম্পৃক্ততা পরিমাপের ভিত্তি। আয়োডোফর্ম বিক্রিয়া মিথাইল কিটোন ভাঙ্গার সাথে জড়িত।
অজৈব যৌগ
আর্গন, নিয়ন এবং হিলিয়াম বাদে সকল মৌল ফ্লোরিনের সাথে সরাসরি বিক্রিয়া দ্বারা ফ্লোরাইড গঠন করে। ক্লোরিন কিছুটা বেশি নির্দিষ্ট বিক্রিয়া দেয়, তবে বেশিরভাগ ধাতু এবং ভারী অধাতুর সাথে এখনও বিক্রিয়া দেখা যায়। স্বাভাবিক প্রবণতা অনুসরণে, ব্রোমিন কম বিক্রিয়াশীল এবং আয়োডিন সব থেকে কম। সম্ভাব্য অনেক বিক্রিয়ার মধ্যে রয়েছে গোল্ডের ক্লোরিনেশন দ্বারা গোল্ড (III) ক্লোরাইড গঠন। ক্লোরাইড সহজেই অক্সাইড এবং হাইড্রোজেন হ্যালাইড থেকে তৈরি হওয়ায় ধাতবগুলির ক্লোরিনেশন সাধারণত রাসায়নিক শিল্পে খুব বেশি গুরুত্বপূর্ণ নয়। অপেক্ষাকৃত বেশি অজৈব যৌগগুলির ক্লোরিনেশন অনুশীলন করা হয় ফসফরাস ট্রাইক্লোরাইড এবং সালফার মনোক্লোরাইড উৎপাদনের জন্য।
একবিংশ (পত্রিকা)
একবিংশ একটি কবিতা ও নন্দন ভাবনার বাংলা লিটল ম্যাগাজিন। খোন্দকার আশরাফ হোসেন সম্পাদিত এই প্রত্রিকাটি ১৯৮৫ সালে প্রথম ঢাকা থেকে প্রকাশিত হয়, এবং তিনি সাহিত্য পত্রিকাটির প্রতিষ্ঠাতা সম্পাদক ছিলেন। ১৯৯৮ সালে পত্রিকাটি পশ্চিমবঙ্গ লিটল ম্যাগাজিন পুরস্কার লাভ করে।
পটভূমি
খোন্দকার আশরাফ হোসেন ১৯৮৫ সালের নভেম্বর থেকে পচিশ বছর ধরে "একবিংশ" সম্পাদনা করেছেন, ২০১৩ সালে তার মৃত্যুর পূর্ব পর্যন্ত।
ঘুমপাড়ানি গান
ইতিহাস
গবেষকদের মতে, বিশ্বের প্রথম ঘুমপাড়ানি গানটি লেখা হয়েছিল অন্তত চার হাজার বছর আগে। প্রাচীন ব্যাবিলনের (বর্তমান ইরাক অঞ্চল) অজ্ঞাত এক গীতিকার চার হাজার বছর আগে এ ধরনের গান রচনা করেছিলেন। লন্ডনে অবস্থিত ব্রিটিশ মিউজিয়ামে প্রাচীনতম ওই ঘুমপাড়ানি গান লেখার প্রাচীন ফলকটি সংরক্ষিত আছে। সেখানকার বিশেষজ্ঞ রিচার্ড ডামব্রিল বলেন, প্রাচীন ঘুমপাড়ানি গানে ভীতিকর বিষয়বস্তুর প্রাধান্য ছিল। এসব গানে শিশুকে বলা হতো, সে অনেক শোরগোল করেছে, তাই ভয়ঙ্কর দৈত্য জেগে উঠেছে।
গুণাগুন
ঘুমপাড়ানি গানের স্বাস্থ্যহিতকারী গুণ রয়েছে। আর স্বাস্থ্যবিজ্ঞানীরা আবার মা-মাসিদের ঘুমপাড়ানি গান গেয়ে বাচ্চাদের ঘুম পাড়ানোর চেষ্টার পক্ষে যুক্তি খুঁজে পেয়েছেন।
পথের পাঁচালী (চলচ্চিত্র)
পথের পাঁচালী ১৯৫৫ সালে মুক্তিপ্রাপ্ত পশ্চিমবঙ্গ সরকার প্রযোজিত ও সত্যজিৎ রায় পরিচালিত একটি বাংলা চলচ্চিত্র। বিভূতিভূষণ বন্দ্যোপাধ্যায়ের একই নামের উপন্যাস অবলম্বনে নির্মিত এই চলচ্চিত্রটি সত্যজিৎ রায় পরিচালিত প্রথম চলচ্চিত্র। অপু ত্রয়ী চলচ্চিত্র ধারাবাহিকের প্রথম চলচ্চিত্র পথের পাঁচালীতে এর মুখ্য চরিত্র অপুর শৈশবকে কেন্দ্র করে বিংশ শতাব্দীর বিশের দশকের বাংলার একটি প্রত্যন্ত গ্রামের জীবনধারা চিত্রায়িত করা হয়েছে।
এই চলচ্চিত্র নির্মাণের জন্য প্রয়োজনীয় অর্থের সমস্যা থাকায় নির্মাণকার্য ব্যাহত হয় এবং দীর্ঘ তিন বছর পরে তা সম্পূর্ণ হয়। স্বল্প নির্মাণব্যয়ে অপেশাদার অভিনেতা ও অনভিজ্ঞ শিল্পীদের নিয়ে এই চলচ্চিত্র নির্মিত হয়। সেতার বাদক রবিশঙ্কর ভারতীয় শাস্ত্রীয় সঙ্গীতের রাগ ব্যবহার করে চলচ্চিত্রের সঙ্গীতাবহ সৃষ্টি করেন। এই ছবিতে সুব্রত মিত্র চিত্রগ্রহণ ও দুলাল দত্ত সম্পাদনার দায়িত্বে ছিলেন। ১৯৫৫ সালের ৩রা মে নিউ ইয়র্ক শহরের মিউজিয়াম অব মডার্ন আর্টের একটি প্রদর্শনীতে চলচ্চিত্রটি মুক্তি পায় ও পরে সেই বছরই কলকাতা শহরে মুক্তি লাভ করলে দর্শকদের প্রশংসা লাভ করে। সমালোচকরা চলচ্চিত্রটিতে প্রদর্শিত বাস্তবতাবাদ, মানবতা ও গুণমানকে প্রশংসা করলেও অনেকে এর মন্থর লয়কে চলচ্চিত্রটির খামতি বলে মনে করেন।
অপুর জীবন সত্যজিৎ রায়ের অপরাজিত (১৯৫৬) এবং অপুর সংসার (১৯৫৯) নামক অপু ত্রয়ী চলচ্চিত্র ধারাবাহিকের পরবর্তী দুইটি চলচ্চিত্রে দেখানো হয়। পথের পাঁচালী ভারতীয় চলচ্চিত্র জগতে সামাজিক বাস্তবতার উপর ভিত্তি করে সমান্তরাল চলচ্চিত্রের ধারা তৈরি করে। স্বাধীন ভারতে নির্মিত পথের পাঁচালী ছিল প্রথম চলচ্চিত্র যা আন্তর্জাতিক মনোযোগ টানতে সক্ষম হয়। এটি ১৯৫৫ সালে শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার, ১৯৫৬ কান চলচ্চিত্র উৎসবে শ্রেষ্ঠ মানবিক দলিল পুরস্কারসহ বহু পুরস্কার লাভ করে, যার ফলে সত্যজিৎ রায়কে ভারতের সর্বশ্রেষ্ঠ চলচ্চিত্র নির্মাতাদের মধ্যে একজন বলে গণ্য করা হয়। এছাড়াও এই চলচ্চিত্রটিকে প্রায়ই সর্বকালের সেরা চলচ্চিত্রের তালিকায় দেখা যায়।
কাহিনি সংক্ষেপ
বিংশ শতাব্দীর বিশের দশকে নিশ্চিন্তপুর নামক বাংলার এক প্রত্যন্ত গ্রামাঞ্চলে অপু (সুবীর বন্দ্যোপাধ্যায়) ও তার পরিবারের জীবনযাত্রার কথাই পথের পাঁচালী ছবির মুখ্য বিষয়। অপুর বাবা পুরোহিত হরিহর রায় (কানু বন্দ্যোপাধ্যায়) নিশ্চিন্তিপুরের পৈতৃক ভিটেয় তার নাতিবৃহৎ পরিবার নিয়ে বসবাস করেন। তিনি পেশায় পুরোহিত। আয় সামান্য। লেখাপড়া জানেন। তাই কিছু ভাল যাত্রাপালা লিখে অধিক উপার্জনের স্বপ্ন দেখেন। বাস্তবে তিনি অত্যন্ত ভালমানুষ এবং লাজুক প্রকৃতির লোক। সকলে সহজেই তাকে ঠকিয়ে নেয়। পরিবারের তীব্র অর্থসংকটের সময়েও তিনি তার প্রাপ্য বেতন আদায় করার জন্য নিয়োগকর্তাকে তাগাদা দিতে পারেন না। হরিহরের স্ত্রী সর্বজয়া (করুণা বন্দ্যোপাধ্যায়) তার দুই সন্তান দুর্গা (উমা দাশগুপ্ত) ও অপু এবং হরিহরের দূর সম্পর্কের বিধবা পিসি ইন্দির ঠাকরুণের (চুনীবালা দেবী) দেখাশোনা করেন। দরিদ্রের সংসার বলে নিজের সংসারে বৃদ্ধা ন্যুব্জদেহ ইন্দির ঠাকরুনের ভাগ বসানোটা ভাল চোখে দেখেন না সর্বজয়া। সর্বজয়ার অত্যাচার অসহ্য বোধ হলে ইন্দির মাঝে মাঝে অন্য এক আত্মীয়ের বাড়িতে গিয়ে আশ্রয় নেন। দুর্গা তার ধনী প্রতিবেশীর বাগান থেকে ফলমূল চুরি করে আনে ও ইন্দির ঠাকরুনের সঙ্গে ভাগাভাগি করে খায়। একদিন, সেই প্রুতিবেশীর স্ত্রী এসে দুর্গাকে একটি পুঁতির মালা চুরির দায়ে অভিযুক্ত করেন ও এই চুরির প্রবণতাকে উৎসাহ দেওয়ার অপরাধে সর্বজয়াকে দোষী সাব্যস্ত করেন।
ভাইবোন অপু ও দুর্গার মধ্যে খুব ভাব। দুর্গা দিদি। সেও মায়ের মতোই অপুকে ভালবাসে। তবে মাঝেমধ্যে তাকে খেপিয়ে তুলতেও ছাড়ে না। তারা কখনও কখনও চুপচাপ গাছতলায় বসে থাকে, কখনও মিঠাইওয়ালার পিছু পিছু ছোটে, কখনও ভ্রাম্যমাণ বায়োস্কোপ-ওয়ালার বায়োস্কোপ দেখে বা যাত্রাপালা দেখে। সন্ধ্যাবেলা দু'জনে দূরাগত ট্রেনের বাঁশি শুনতে পেয়ে আনন্দ পায়। একদিন তারা বাড়িতে না বলে অনেক দূরে চলে আসে ট্রেন দেখবে বলে। কাশের বনে ট্রেন দেখার জন্য অপু-দুর্গার ছোটাছুটির দৃশ্যটি এই ছবি'র এক স্মরণীয় ক্ষণ। বাড়ি ফিরে এসে তারা ইন্দির ঠাকরুনকে মৃত অবস্থায় দেখতে পায়।
গ্রামে ভাল উপার্জন করতে সক্ষম না হয়ে হরিহর একটা ভাল কাজের আশায় শহরে যান। সর্বজয়াকে তিনি প্রতিশ্রুতি দিয়ে যান যে, ভাল উপার্জন হলে ফিরে এসে ভাঙা বসতবাড়িটা সারিয়ে তুলবেন। হরিহরের অনুপস্থিতিতে তাদের অর্থসংকট তীব্রতর হয়। সর্বজয়া অত্যন্ত একা বোধ করতে থাকেন ও খিটখিটে হয়ে যেতে থাকেন। বর্ষাকালে একদিন দুর্গা অনেকক্ষণ বৃষ্টিতে ভিজে জ্বর বাধায়। ওষুধের অভাবে তার জ্বর বেড়েই চলে ও শেষে সেই ঝড়ের রাতেই দুর্গা মারা যায়। এরপর একদিন হরিহর ফিরে আসেন। শহর থেকে যা কিছু এনেছেন, তা সর্বজয়াকে বের করে দেখাতে থাকেন। সর্বজয়া, প্রথমে চুপ করে থাকেন, পরে স্বামীর পায়ে কান্নায় ভেঙে পড়েন। হরিহর বুঝতে পারেন যে, তিনি তার একমাত্র কন্যাকে হারিয়েছে। তারা গ্রাম ও পৈতৃক ভিটে ছেড়ে অন্য কোথাও চলে যাওয়ার সিদ্ধান্ত নেন। যাত্রার তোড়জোড় শুরু হলে, অপু দুর্গার চুরি করা পুঁতির মালাটা আবিষ্কার করে। সে মালাটা ডোবার জলে ছুঁড়ে ফেলে দেয়। ছবির শেষ দৃশ্যে দেখা যায়, অপু বাবা-মায়ের সঙ্গে গোরুর গাড়িতে চড়ে নতুন এক গন্তব্যের উদ্দেশ্যে চলেছে।
উপন্যাস
বিভূতিভূষণ বন্দ্যোপাধ্যায়ের পথের পাঁচালী বাংলা সাহিত্যের একটি ধ্রুপদী জীবনীমূলক উপন্যাস। ১৯২৮ সালের একটি সাময়িকপত্রে ধারাবাহিকভাবে উপন্যাসটি প্রকাশিত হতে শুরু করে এবং ১৯২৯ খ্রিষ্টাব্দে পুস্তকাকারে প্রকাশিত হয়। উপন্যাসটিতে একটি দরিদ্র পরিবারের নিজের গ্রামের ভিটেতে টিকে থাকার লড়াই এবং সেই পরিবারের ছেলে অপুর বেড়ে ওঠা বর্ণিত হয়েছে। উপন্যাসের পরবর্তী অংশে বাবা-মায়ের সঙ্গে অপুর গ্রাম ছেড়ে যাত্রা ও কাশীবাসের কাহিনী রয়েছে, যা সত্যজিৎ রায়ের অপরাজিত নামক পরবর্তী চলচ্চিত্রে দেখানো হয়েছে।
১৯৪৪ সালে সিগনেট প্রেসের চিত্রলেখ নকশাকার হিসেবে কর্মরত থাকাকালীন, সত্যজিৎ রায় পথের পাঁচালী উপন্যাসটির একটি নতুন অখণ্ড সংস্করণের অলঙ্করণ করার সময় বইটি পড়েন। প্রেসের মালিক ডি. কে. গুপ্ত তাকে বলেন যে এই বইটি থেকে একটি অসাধারণ চলচ্চিত্র নির্মাণ করা সম্ভব। ১৯৪৬-৪৭ সালে সত্যজিৎ যখন চলচ্চিত্র বানানোর কথা চিন্তাভাবনা শুরু করেন, তখন তিনি এই উপন্যাসের মানবতা ও গীতিধর্মিতার প্রভাবে এটিকে চলচ্চিত্র রূপান্তরিত করার সিদ্ধান্ত নেন। লেখকের বিধবা স্ত্রী সত্যজিৎ রায়কে এই উপন্যাস থেকে চলচ্চিত্র নির্মাণের অনুমতি দেন; চুক্তিটি নামেমাত্র ছিল, কোন আর্থিক প্রদান করা হয়নি।
চিত্রনাট্য
ছবি নির্মাণের জন্য পথের পাঁচালী চলচ্চিত্রের কোন চিত্রনাট্য লেখা হয়নি। সত্যজিৎ রায়ের আঁকা ছবি ও টীকাগুলি থেকে এই চলচ্চিত্র নির্মিত হয়। তিনি ১৯৫০ খ্রিষ্টাব্দে লন্ডনের উদ্দেশ্যে সমুদ্রযাত্রার সময় এই সকল নোটগুলি লেখেন।
অপুর পাঁচালী বইতে সত্যজিৎ লিখেছেন যে তিনি চলচ্চিত্রের প্রয়োজনে তিনি উপন্যাসের বেশ কিছু চরিত্রকে সরিয়ে দিয়েছিলেন ও গল্পটিকেও কিছুতা রদবদল করেছিলেন। উপন্যাসের শুরুর দিকেই গ্রামের মন্দিরে সকলের সামনেই ইন্দির ঠাকরুণের মৃত্যু ঘটে, কিন্তু চলচ্চিত্রে অপু ও দুর্গা তার মৃতদেহ পড়ে থাকতে দেখে। চলচ্চিত্রের অপু ও দুর্গার ট্রেন দেখার জন্য দৌড়নোর দৃশ্যটিও উপন্যাসে নেই। বর্ষায় ভিজে প্রচণ্ড জ্বর বাঁধিয়ে দুর্গার মৃত্যু ঘটে বলে চলচ্চিত্রে দেখানো হলেও উপন্যাসে মৃত্যুর কারণ অজানাই রাখা হয়েছে। হরিহর রায়ের পরিবারের গ্রাম ত্যাগ দিয়ে চলচ্চিত্র শেষ হলেও উপন্যাস সেই ভাবে শেষ হয়নি।
অভিনয়শিল্পী নির্বাচন
পথের পাঁচালী চলচ্চিত্র নির্মাণ হওয়ার আগেই কানু বন্দ্যোপাধ্যায় বাংলা চলচ্চিত্র জগতের একজন প্রতিষ্ঠিত অভিনেতা ছিলেন। সত্যজিতের বন্ধু-পত্নী করুণা বন্দ্যোপাধ্যায় ভারতীয় গণনাট্য সংঘের একজন অপেশাদার অভিনেত্রী ছিলেন। দুর্গার ভূমিকায় অভিনয় করার পূর্বে উমা দাশগুপ্ত কয়েকটি নাটকে অভিনয় করেছিলেন।